**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**DEAFestival 23-30 Σεπτεμβρίου!**

Για δεύτερη φορά, η Ομοσπονδία Κωφών Ελλάδος οργανώνει το Φεστιβάλ Κωφών και Βαρήκοων Ατόμων - DEAFestival στις 23-30 Σεπτεμβρίου σε επιλεγμένους χώρους του κέντρου της Αθήνας. Συνδιοργανωτής είναι η Περιφέρεια Αττικής. Το Φεστιβάλ τελεί υπό την αιγίδα της Εθνικής Συνομοσπονδίας Ατόμων με Αναπηρία.

Το DEAFestival αποτελείται από μια σειρά εκδηλώσεων με κύριο στόχο την ανάδειξη της τοπικής κουλτούρας και κληρονομιάς των Κωφών & Βαρήκοων ατόμων στην Ελλάδα αλλά και του γλωσσικού πλούτου της Ελληνικής Νοηματικής Γλώσσας.

H Τεχνόπολη και η πλατεία Αγίας Ειρήνης θα είναι οι κύριοι χώροι όπου θα πραγματοποιηθεί μια μεγάλη γιορτή για κωφούς, βαρήκοους και ακούοντες γεμάτη χαμόγελο, εξωστρέφεια, πολυχρωμία. Αλλά και το Εμπορικό και Βιομηχανικό Επιμελητήριο, το The Mall Athens, τα Ειδικά Σχολεία Κωφών - Βαρηκόων καθώς και επιλεγμένα Δημοτικά Σχολεία της Αττικής θα πάρουν μέρος σε αυτή την ξεχωριστή γιορτή.

Το DEAFestival for kids θα πραγματοποιηθεί στην Κεντρική Αυλή της Τεχνόπολης στις 24-25/9. Όλες οι εκδηλώσεις απευθύνονται στο ευρύ κοινό με ταυτόχρονη διερμηνεία στη Ελληνική Νοηματική Γλώσσα και όλες έχουν δωρεάν είσοδο.

Το πρόγραμμα για τα παιδιά περιλαμβάνει:

- «Λιλιπούτειοι Μηχανικοί» από τον οργανισμό STEM Education

- Έκθεμα «Φυσαλίδες» από το Ελληνικό Παιδικό Μουσείο

- Αποστολή «Σώστε το Πάρκο» από τους Πράκτορες του Πλανήτη

- Εικαστικά εργαστήρια «είμαι, είσαι, είμαστε διαφορετικοί αλλά και...» από το Μουσείο Ελληνικής Παιδικής Τέχνης

- Θεατρική παράσταση "Ειρήνη" του Αριστοφάνη, ειδικά διασκευασμένη για παιδιά

- Παράσταση Καραγκιόζη με συμμετοχή του Τάκη Βαμβακίδη ως ζωντανού Καραγκιόζη

Η ημερίδα θα πραγματοποιηθεί στο Ε.Β.Ε.Α. την Πέμπτη 29 Σεπτεμβρίου. Θέμα της ημερίδας είναι «Το Παρελθόν και το Μέλλον» της κοινότητας των Κωφών και Βαρηκοων Ατόμων στην Ελλάδα. Κεντρικός Ομιλητής θα είναι ο κωφός ευρωβουλευτής κος Adam Kosa (Ουγγαρία).

Αποκλειστικός Χορηγός του DEAFestival for kids είναι η εταιρεία Ελληνικά Ακουστικά Κέντρα.

Χορηγός του Φεστιβάλ είναι η εταιρεία Com4All.

Χορηγός Επικοινωνίας είναι η ΕΡΤ.

Το DEAFestival θα πραγματοποιηθεί με την Υποστήριξη των:

* Εμπορικό και Βιομηχανικό Επιμελητήριο Αθηνών
* Σωματείο Διερμηνέων Ελληνικής Νοηματικής Γλώσσας
* Σχολή Νοηματικής της ΟΜ.Κ.Ε.
* Θέατρο Κωφών Ελλάδος
* Θεατρική Ομάδα Κωφών «Τρελά Χρώματα»
* Ελληνικό Παιδικό Μουσείο
* Μουσείο Ελληνικής Παιδικής Τέχνης
* Πράκτορες του Πλανήτη
* STEM Education

Για περισσότερες πληροφορίες [www.deafestival.gr](http://www.deafestival.gr)

Facebook Deafestival Greece

Instagram #deafestivalgr #deafestivalgr2016 #deafpower

Twitter deafestivalgr

YouTube DEAFestival GR